Puheen Aamu: Kirjastot saavat vihdoin kasvattaa pelivalikoimaansa

Suomen kirjastoista on voinut lainata pelejä jo noin viisi vuotta. Valikoima on kuitenkin ollut suppea, sillä tähän mennessä kirjastot ovat Suomessa voineet lainata vain pienen osan markkinoilla olevista konsolipeleistä. Asiaan on kuitenkin tullut muutos, kun Euroopan unionin tuomioistuin sekä Suomen tekijänoikeusneuvosto vapauttivat kirjastot kalliista lainausoikeuskustannuksista. Nykypelien lisäksi lähikirjastostasi saattaa siis löytyä hyvinkin pian klassikko- tai retropelejä. Mutta kuuluvatko pelit kirjastoon? Helsingin kaupunginkirjaston sekä kansallisen Kirjastot.fi -palvelun peliasiantuntija Heikki Marjomaan mukaan kuuluvat ja ovat osa yleissivistystä. - Kirjastot ovat Suomen käytetyin kulttuuripalvelu ja pelit ovat kulttuuria siinä missä kirjat, runot ja elokuvatkin, Marjomaa perustelee. Mitä klassikoita kirjastoihin on tulossa? Entä miten kirjaston valikoimiin voi vaikuttaa? Juuso Pekkisen haastattelee.